ร้านเป็ดอบชานอ้อยนายปั้ง สืบทอดกิจการจากนายปั้งมาถึงรุ่นที่ 3 เป็นเวลากว่า 60 ปี
เดิมขายเป็ดอบชานอ้อย เนื้อหมูอบชานอ้อยและหมูสามชั้นอบชานอ้อย
แต่ตกแต่งร้านใหม่ เพราะลูกชายคนเล็กเรียนจบอยากเปิดเป็นร้านอาหาร
โดยเพิ่มมูลค่าของกิจการครอบครัว ด้วยการเอาเป็ดอบชานอ้อยและเนื้อหมูอบชานอ้อย
มาใส่ในบะหมี่เกี๊ยวและข้าวอบเผือกกลายเป็นอาหารที่ไม่เคยมีใครทำมาก่อน 
เพียงสองเดือนกลายเป็นที่นิยมของผู้คนละแวกนั้น ราคาอาจดูสูงแต่คุณภาพก็สูงตามไปด้วย
ด้วยปริมาณเส้นบะหมี่ที่ให้มาก เกี๊ยวหมูตัวโตอัดแน่นด้วยไส้หมูสับปรุงรส 
หยุดทุกวันอังคาร เริ่มขายตั้งแต่ 8.30 น. ถึงประมาณบ่าย 3 โมง